Lambertseter videregående skole

# Referat

|  |  |
| --- | --- |
| **Til stede:** | Kjell Ribert (leder), Rune Eriksen, Hilde Marit Kvile, Leyla Yedicam (organisatorisk leder), Hanne Sundelin-Sagdahl (A), Jørgen Øverås (V), Siv Jacobsen (L), Roy Dorholt (L), Per Theodor Hartvig-Strømsborg (E), Eline Henriksen (E)  Til stede for sak 27: Pernille Støvland, Gard Andresen, Thomas Peterson, Eirik Gjølberg, Ingrid Vaage, Barbro Parmer og Gard Andresen  Til stede for sak 21: Gard Andresen |
| **Møtegruppe:** | Driftsstyret |
| **Møtested:** | Fysisk møte på Lambertseter vgs, personalrommet |
| **Møtetid:** | **13. september 2021, klokken 17:00** |
| **Referent:** | Roy Dorholt |

|  |
| --- |
| **Referat Driftsstyremøte** |

# Sak 24/21 – Godkjenning av dagsorden og godkjenning av referat fra møtet 10.05.2021

**Vedtak:** Driftsstyret godkjenner dagsorden og referat fra møtet 10.5.21

# Sak 25/21 – Status økonomi 2. tertial og prognose for 2021 (orienteringssak)

Siv Jacobsen orienterte om status økonomi 2. tertial og prognose for 2021:

Prognosen etter 2. tertial er at mindreforbruket vil øke fra 2,7 millioner til 3-4 millioner

* Bruk av mindreforbruk fra 2020 dette året har blant annet blitt brukt til:
  + Støtteundervisning matematikk, våren 2021
  + Nye læremidler til innføring av Fagfornyelsen
* Coronamidler
  + Ført 1,6 millioner på prosjektnummeret. Har til nå fått 1 million, og regner med å få resten tildelt
  + I hovedsak dreier dette seg om innkjøp av utstyr for å lette digital undervisning, coronaverter og til å forsterke smittevern
* Årsak til økning i mindreforbruk
  + Brukt mindre enn forventet på eksamen når denne ble avlyst
  + Brukt mindre på kompetanseheving og kurs enn forventet (mindre aktivitet grunnet covid)
  + Streiken innebærer mindre i lønnsutgifter for skolen
  + Brukt mindre til overtid og vikarer samt avlyst eksamen gir lavere utgifter til vakter og sensorer

Kommentarer fra DS:

* Viktig at mindreforbruket brukes til å lage et godt tilbud for elevene
* Midlene må bygges ned over flere år

**Vedtak**: Driftsstyret tar saken til orientering

# Sak 26/21 - Søknad om språkreiser 2022-23 v/ Gard Andresen avdelingsleder språk (vedtak)

Gard Andresen la fram søknaden om språkreiser 2022-23:

* Viktige prinsipper i søknaden er at gratisskoleprinsippet skal gjelde og at skolen setter av midler til å dekke økte lønnskostnader
* To modeller er aktuelle. Enten fem dager ekskursjon med språkskole eller tre dager hvor skolen står for hele det pedagogiske opplegget

**Vedtak**: Driftsstyret godkjenner at reisene gjennomføres under forutsetning av at reisene finansieres av frivillige gaver og dugnad. Elevene som deltar, skal gis en reell mulighet til å skaffe tilveie en rimelig del av gavene gjennom dugnad.

# Sak 27/21 - Elevenes læring under pandemien. Utfordringer og strategisk arbeid videre. (orienteringssak med avdelingslederne)

Avdelingslederne orienterte om utfordringer og strategisk arbeid i avdelingene:

* Idrettsfag
  + Er gode på å gi elever gode opplevelser på alle nivåer, fagfornyet praksis i Aktivitetslære og kroppsøving og har en sluttvurdering i tråd med vurderingsforskriften og fagets egenart.
  + Er på vei til å ha et godt profesjonsfellesskap og få en god balanse mellom driftsoppgaver og utvikling i fagene.
  + Ønske å jobbe med idrettsfag på vei mot Lambert 2024
* Realfag
  + Er gode på arbeidsplaner og struktur for elever, skriftlige vurderinger hvor elevene får vist kompetanse og bruk av digitale hjelpemidler
  + Er på vei å lage sluttvurderinger i tråd med fagfornyelsen og er kommet på vei med baklengs planlegging av undervisningen
  + Skal bli bedre på elevmedvirkning og medskaping
* Språk
  + Er gode på strukturer og planer, forståelse av kompetanse og profesjonsfellesskap
  + Er på vei til god praksis i vurdering for læring og lære å lære (metalæring)
  + Ønsker å arbeide med at elevene i større grad er med i medskaping og involvert, da kanskje spesielt i vurdering av egen kompetanse
* Samfunns- og økonomifag
  + Er gode på dybdelæring, utforskende didaktikk og har en god samarbeidskultur i avdelingen
  + Er på vei i vurderingspraksis og i planarbeidet
  + Ønsker å bli bedre på kompetansebegrepet, og hva det betyr i de ulike fagene
* Tilrettelagt avdeling
  + Er gode på å gi tilrettelagt undervisning, se den enkelte elev og feire små utviklingstrinn
  + Er på veil til å få gode profesjonsfellesskap og i planarbeidet
  + Ønsker å bli bedre på autonomi, kommunikasjon og samarbeid i avdelingen
* Elevtjenesten
  + Er gode på systemer og strukturer, oppfølging enkeltelever og ta Ad Hoc-saker
  + Er på vei til å bli gode på samarbeid og profesjonsfellesskapet. Litt vanskelig dette året grunnet mage i avdelingen som er her noen dager i uken.
  + Ønsker å jobbe bedre med forebyggende arbeid

**Vedtak**: Driftsstyret tar saken til orientering

# Sak 28/21 - Tilbakemelding om etterlevelse av internkontrollen etter § 9A i opplæringsloven, (orienteringssak)

Siv Jacobsen orienterte om status på etterlevelse av internkontrollen etter paragraf 9A:

* Ingen pågående undersøkelser eller tiltak vedr § 9A-saker nå
* Aftenposten sendte en innsynsbegjæring på § 9a-saker. Etterspurte spesielt at skolen kunne dokumentere at rektor er orientert om alle saker. Begjæringen ble besvart ut basert på referater fra Driftsstyret på dette punktet supplert med anonymiserte sakspapirer.
* Det er kommet en opplæringspakke fra Utdanningsetaten på etterlevelsen av § 9A. Skolen ønsker at den skal være obligatorisk for alle ansatte å gjennomføre denne.
* Etter opplæringen vil skolen evaluerer rutiner og oppdaterer beredskapsplanen

**Vedtak**: Driftsstyret tar saken til orientering

# Sak 29/21 - Skolestart og pandemi høsten 2021 (Orienteringssak). Ass rektor redegjør for ledelsens vurderinger og strategiske valg. Disse er drøftet i sentrale partssammensatte fora. Elevenes representanter redegjør for elevrådets innspill til hva som blir viktig denne høsten.

Roy Dorholt orienterte om skolestart og pandemi høsten 2021.

Elevene redegjør for elevrådets innspill til hva som blir viktig denne høsten

* Elever påpeker viktigheten av gode planer i klassenotatblokken. Spesielt viktig for de elevene som er i isolasjon grunnet smitte. Viktig for å kunne henge med på faglig progresjon
* Elevene ber skolen vurdere underveis om massetestingen skal foregå hjemme eller på skolen.

**Vedtak**: Driftsstyret tar saken til orientering

# Sak 30/21 – Statusrapport fra elever, ansatte og ledelsen (orienteringssak)

Representanter fra elevene orienterte om status elever:

* Redegjorde for planer for elevrådsarbeid dette skoleåret. Trakk spesielt fram viktigheten av å ha engasjerte elever i elevrådsarbeidet.
* Elevene trakk frem viktigheten av at lærere legger til rette for at elever kan spille inn forbedringsområder i undervisningssituasjonen. Et forslag var blant annet at elevene har et sted hvor de kan legge inn ønsker på endring til læreren.

Representant fra de pedagogisk ansatte orienterte om status ansatte:

* Man er glad for å være tilbake, men er fortsatt litt usikre på regler som endres rundt smittevern
* Klarer å drive med utviklingsarbeid selv om det er pandemi. Trekker fram 22. juli og tverrfaglighet.
* Sosialkomité arbeider aktivt med flere aktiviteter for ansatte
* Ønsker å bruke midler på personalseminar

Ledelsens orientering anses å være dekket gjennom orienteringer under sakene 27/21, 28/21 og 29/21.

**Vedtak**: Driftsstyret tar saken til orientering

# Sak 31/21 – Evaluering av møtet v/ driftsstyrets leder.

* Fine elevinnspill, fine presentasjoner av avdelingslederne, fint å treffes fysisk
* Til forbedring: Hvordan skape mer dialog i relevante orienteringssaker